মফিজ উদ্দিন আহমেদ

মফিজ উদ্দিন আহমেদ ঢাকা বিশ্ববিদ্যালয় রসায়ন বিভাগের ইমেরিটাস অধ্যাপক ছিলেন। তিনি বাংলাদেশ বিজ্ঞান একাডেমির প্রতিষ্ঠাতা ফেলো ছিলেন।

ইতিহাস
তিনি  বহু পেশাগত ও সামাজিক সংগঠনের সাথেও নানাভাবে যুক্ত ছিলেন এবং ঢাকা বিশ্ববিদ্যালয় অধ্যাপনাকালীন বিভিন্ন গুরুত্বপূর্ণ দায়িত্ব পালন করেন,  এরপর সিনট, সিন্ডিকেট সদস্য ছিলেন। তার রচিত অসংখ্য গবেষণা প্রবন্ধ দেশে ও বিদেশে বিভিন্ন পত্রপত্রিকায় ও জার্নালে প্রকাশিত হয়। ২৬ সেপ্টেম্বর ১৯৯৭ সালে তিনি মৃত্যুবরণ করেন। 

জন্ম
তিনি টাঙ্গাইলের ঘাটাইলের ধলাপাড়া ইউনিয়নের গাঙ্গাইর গ্রামে এক সম্ভ্রান্ত পরিবারে ২ মে ১৯২১ সালে জন্মগ্রহণ করেন।

 শিক্ষাজীবন 
তিনি ঢাকা বিশ্ববিদ্যালয় থেকে যথাক্রমে ১৯৪২ এবং ১৯৪৪ সালে রসায়নে স্নাতক এবং স্নাতকোত্তর সম্পন্ন করেন।। যুক্তরাষ্ট্রে পেন্সিল্‌ভেনিয়া বিশ্ববিদ্যালয় থেকে পিইচডি ডিগ্রি লাভ করেন (১৯৪৮)।

কর্মজীবন
আহমেদ ১৯৪৮ সালে ঢাকা বিশ্ববিদ্যালয়ের রসায়ন বিভাগে সিনিয়র লেকচারার হিসেবে যোগ দেন ।এছাড়াও তিনি বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) সিনেট এবং সিন্ডিকেট উভয়েরই সদস্য ছিলেন।

তিনি জাহাঙ্গীরনগর বিশ্ববিদ্যালয়ের প্রথম উপাচার্য নিযুক্ত হন (২৪ সেপ্টেম্বর ১৯৭০ - ১ ফেব্রুয়ারী ১৯৭২)। এছাড়া তিনি যুক্তরাষ্ট্রের ‘ফি লামডো আফসিলন’ (১৯৪৭), সিগমাসিকস সদস্য (১৯৪৮), সেন্ট্রাল পাবলিক সার্ভিস কমিশনের সদস্য (১৯৬৯), বাংলাদেশ বিজ্ঞান ও শিল্প গবেষণা পরিষদ (বিসিএসআইআর)-এর প্রথম চেয়ারম্যান এবং বাংলাদেশ ক্যামিকেল সোসাইটির সভাপতি (১৯৭৩-১৯৮০) ও জাতীয় শিক্ষা কমিশনের চেয়ারম্যান ছিলেন (১৯৮৭)।

সফলতা
তিনি বাংলাদেশ সরকারের মহান স্বাধীনতা দিবস সম্মানে ভূষিত হন (১৯৮৬)।

তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:১৯২০-এর দশকে জন্ম
বিষয়শ্রেণী:টাঙ্গাইল জেলার ব্যক্তি